
 mbi MIRATIMIN E pagesaVE PËR SHËrbimet QË KRYHEN NGA AUTORITETI I MEDIAVE AUDIOVIZIVE

Në mbështetje të germës “f” të pikës 1 dhe pikës 16 të nenit 19, si dhe pikave 1 dhe 2 të nenit 25 të ligjit nr. 97/2013, “Për mediat audiovizive në Republikën e Shqipërisë”, Autoriteti i Mediave Audiovizive

VENDOSI:

1. Të miratojë pagesat si më poshtë:
1. Pagesat për marrje licence
Masa e pagesave për marrjen dhe rinovimin e licencës dhe/ose autorizimit për ofruesit e shërbimit mediatik audio dhe/ose audioviziv është:
- Për shërbim programi audio dhe/ose audioviziv mbështetur në rrjet 
numerik kombëtar 							50.000 lekë
- Për radio analoge vendore 						15.000 lekë
- Për shërbim programi audio dhe/ose audioviziv mbështetur në 
rrjet numerik lokal ose rajonal	 					30.000 lekë

2. Pagesat për përpunim dokumentacioni
Masa e pagesave për përpunimin e kërkesave për licencë për:
 - Radio transmetues analog vendor 					20.000 lekë
- Radio kombëtare FM, transmetues analog 				40.000 lekë
- Transmetime radiotelevizive me kabull 				40.000 lekë
- Transmetime radiotelevizive me satelit 				50.000 lekë
- Ritransmetim të programeve televizive ose radio me përsëritës 	20.000 lekë
- Licencë (leje) për ritransmetim programesh 				55.000 lekë
- Operatorët numerikë të rrjeteve kombëtare 				200.000 lekë
- Operatorët numerikë të rrjeteve rajonale 				150.000 lekë
- Operatorët numerikë të rrjeteve vendore 				100.000 lekë
- Operatorët numerikë të programit 					100.000 lekë
- Operatorët e rrjetit numerik satelitor 					100.000 lekë 
- Autorizimet për shërbimet 						50.000 lekë
3. Pagesat për shërbimet
- Tarifa e shërbimit për lëshimin e materialeve autentike të depozituara në Arkivin e AMA-s, për çdo fletë të fotokopjuar 15 lekë.
Tarifa për marrjen e dokumentacionit dhe regjistrimit 1.000 lekë.
- Tarifa e shërbimit për lëshimin e materialeve autentike të kaluara në DVD 
(për çdo muaj, për një orë/DWD) 					1.400 lekë.
 - Tarifa e shërbimit për lëshimin e materialeve autentike të transkriptuara 
(për çdo fletë) 								1.000 lekë.
- Shpenzimet e monitorimit të frekuencave që do të bëhet me kërkesë të subjekteve, do të likuidohen nga subjekti i cili e kërkon këtë shërbim, në bazë të një preventivi të përgatitur nga AMA dhe të miratuar nga subjekti.
Shpenzimet e monitorimit të programeve që do të bëhet me kërkesë të subjekteve, do të likuidohen nga subjekti i cili e kërkon këtë shërbim, në bazë të një preventivi të përgatitur nga AMA dhe të miratuar nga subjekti.
2. Në të gjitha rastet e përcaktuara në këtë vendim, pagesa e tarifë do të parapaguhet.
3. Pagesa për marrjen e licencave ose autorizimit bëhet në momentin e marrjes së licencës ose autorizimit.
4. Pagesat do të kryhen në llogaritë bankare të AMA-s.
5. Vendimet e Këshillit Kombëtar të Radios dhe Televizionit nr. 24, datë 23.10.2000 “Mbi caktimin e pagesave për marrjen dhe rinovimin e licencave”, të ndryshuar, nr. 33, datë 11.12.2000 “Mbi caktimin e tarifave të shpërblimit për pjesëmarrje në mbledhje e të tarifave për shërbime të ndryshme”, të ndryshuar dhe nr. 274, datë 30.4.2004 “Mbi tarifat për transmetime RTV”, të ndryshuar, shfuqizohen.
6. Ngarkohet administrata e Autoritetit të Mediave Audiovizive për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare. 

KryetarE
Endirë Bushati
